"Setswana Puotlaleletso ya Ntlha (FAL)/P2 16 DBE/Ngwanaitseele 2020 SC/NSC 5.1.5 Goreng Moeti a ne a kwala testamente e e akaretsang Matoko le Mojalefa? (2) 5.1.6 Go ya ka testamente Moeti o laetse gore go diragale eng fa a tlhokafetse? Neela di le PEDI fela. (4) 5.1.7 Maikutlo a ga Omphemetse e nnile afe fa a se na go utlwa gore rraagwe o na le ngwana yo mongwe wa mosimane? (1) 5.1.8 Keleepile o bone ka eng gore Moeti o tlhokafetse? (2) 5.1.9 Moeti o itsitse morago ga nako e kae gore Matoko o belege? (1) LE 5.2 NOPOLO J NTUKELELE: A o feditse mma? (Mmaletlapana o koma ka tlhogo.) Molaetsa o a neng a o tlogelela Mojalefa o ntse jaana; 'Ngwanaka Mojalefa, mpoloke jaaka ke go kopile. Fa ke ka ya bookelong, o se dumele ba nja ka magare. Go se nne le serwe se se 5 salelang kwa morago. O tlhokomele leruo la me le tla go tlhokomela. O ntlhabele pholwana morago ga ngwaga mongwe le mongwe. Mogopo wa me, o se omelele. Ke wena mojaboswa jwa me. O dire fela jaaka ke go laela. O se fetole sepe se ke se go kopileng.' 10 O feditse jalo Moeti pele a ikela badimong. Kgang e e kgolo. Tota mafoko a, a kwa godimo ga tlhaloganyo ya me. Ke feditse. LENTUWANE: (O thubega ka selelo.) Mmalonnawee! Matoko wee! O mpolaetse rraagwe banake wee! A ke gona fa a ne a 15 ikana gore o tlile go mo ntseela? MMALETLAPANA: Didimala mogadibo! Se sa feleng se a tlhola. Gomotsega ausi, tiro tsa Modimo ga di itsiwe. Modimo o ratile jalo, ausi, mogadibo! Kana ke wa ga mang ruri! (Lentuwane o menola matlho, Mmaletlapana o mo 20 sekamisa mo phateng. Fa a fetsa o sianela mo go Mojabeng.) MOJABENG: Ao! Motho wa batho, motho yo ke wena? MMALETLAPANA: Ee, malome, ke nna, ke a go batla. Marama a me a hupile masula. 25 MOJABENG: Masula? O tla ka dife jaanong? MMALETLAPANA: Abuti, Moeti o re gakgamaditse. O tlhokafetse, se tlhole o senya nako. A re tsamae. (Mo tseleng.) MOJABENG: Ga twe re a bo re utlwa afe jaanong? 30 MMALETLAPANA: G o diragetse, e bile go ntse fela jalo! MOJABENG: Bona fa kgaitsadi, taboga o ye go bitsa Ntutu. Ke tla ya go bitsa Kgosana. MMALETLAPANA: O itlhaganele abuti. Re tloga re fitlhela tse dingwe gape. MOJABENG: Nnyaya, ke ka se diege. 35 (Ba a kgaogana.) Kwalololo e ileditswe Phetla"